**SA Läänemaa ja EELK Lääne Praostkonna koostöökogu koosoleku protokoll 2022/3**

14. 09. 2022

Algus kell 10:00, lõpp kell 11:30

**Juhatas**: Irene Väli

**Protokollis :** Marju Viitmaa

**Võtsid osa:** Irene Väli, Kaido Saak, Kari Tynkkynen, Külliki Valk, Maris Jõgeva, Maris Siemes, Marju Viitmaa, Tiit Salumäe

**Päevakord:**

**1. Kokkuvõte suvisest kultuurielust ja sündmused oktoober- detsember
2. Info ja jooksvad küsimused**

Arutlusel olnud teemad:

1. Kokkuvõte suvisest kultuurielust ja sündmused oktoober–detsember (lühikokkuvõte)

Küllike Valk: 23. juulil toimus Ridalas praostkonna laulupäev ja maakonna pensionäride üritus. Osalejaid oli palju ja selline ühisüritus toimis hästi. 15. oktoobril toimub Martnas kogukonna kohvik ja sügislaat. 28-29. novembril tähistame Noarootsi, Palivere ja Martna lasteaias 1. adventi, toimub nukkude abil advendiloo rääkimine.

Tiit Salumäe: suvel toimusid mitmed muusikafesitvalid. Kirikute nõukogu tahab saada kokkuvõtet kogukonna koostöö kohta. Hoolega tuleks mõelda, kuidas korraldada rahvuslikke üritusi - võidutuli, lipupäev. Eelmisel aastal ei toimunud see kõige paremini. Piibliseltsi poolt anti välja ukraina keelne lastepiibel. Esimese advendi tähistamiseks tuleks moodustada töörühm ja kohtuda Haapsalu linnavalitsuses. Kell16:00 toimub Canzone kontsert ja kell 18.00 advendiküünla süütamine.

Kari Tynkkynen: 29. okt. toimub Rudolf Tobiase 104. surma- aastapäeva mälestuspalvus „Rudolf Tobiasele mõeldes“.

Kaido Saak: algab Matsalu loodusfilmide festival. Vastupanuvõitluse päeval, 22. septembril kell 10 Kirbla kirikuaias mälestushetk Jüri Uluotsa kalmul. 15. okt. toimub Lääne-Nigulas uue õpetaja ametisse seadmine.

Maris Siemes: Lääne-Nigula vallas oli mitmekesine suvehooaeg. Österby sadamas toimusid kontserdid, Piirsalus perepäev, Noarootsi taaselustas kodukandipäevade korraldamise. Seekord tegime suveüritustele palju reklaami. Maal elamise päeva avamine toimub Oru kultuurisaalis.

Maris Jõgeva: Vormsil oli tihe kultuurisuvi. Igal nädalavahetusel toimus mingi sündmus. Olulisemaid sündmusi saarel oli Olavipäeva tähistamine. Rahvamajas, kirikus, majutusasutuste juures toimusid kontserdid. Teist aastat toimus Vormsi vaib.

Irene Väli: oktoobri teine nädal on ettevõtlusnädal. Kuulutasime välja konkursi“ Läänemaa parim toode või teenus ning Aasta tegu“. 7. okt. toimub Läänemaa ettevõtluskonverents. Kodanike ühenduste märkamiseks ootame ettepanekuid kodanike ühenduste teo, sädeinimese kanditaatidele. Tunnustusüritus toimub jaanuaris. Korraldamisel on seminar turismivaldkonnale, tahame läbi viia küsitluse festivalide korraldajatele. Käimas on maakonna arengustrateegia koostamine.

**Otsustati**: võtta informatsioon teadmiseks. Tõnu Parbus kutsub kokku töörühma advendiaja ürituste korraldamiseks.

2. Info ja jooksvad küsimused

Tiit Salumäe palus muuta Liia Salumäe e-posti aadressi ja lisada koostöökogu koosseisu Leevi Renaru asemele Kristo Hüdsi.

Marju Viitmaa tuletas meelde, et kultuurkapitali Läänemaa ekspertgrupile tunnustus- ja aastapreemiate esitamise tähtaeg on 20. november.

Järgmine koostöökogu koosolek toimub 30. novembril kell 10:00.

Koosoleku juhataja

Irene Väli
(allkirjastatud digitaalselt)

Protokollija

Marju Viitmaa

(allkirjastatud digitaalselt)